পুনৰ প্ৰধানমন্ত্ৰী নৰেন্দ্ৰ মোদীৰ বিৰুদ্ধে সৰৱ হৈ পৰিছে বিজেপিৰ ৰাজ্যসভাৰ সাংসদ ড০ সুব্ৰমনিয়াম স্বামী। প্ৰায়ে প্ৰধানমন্ত্ৰী মোদীৰ নীতিৰ বিৰোধিতা কৰি অহা বিশেষকৈ অৰ্থনৈতিক নীতিৰ কঠোৰ সমালোচক সুব্ৰমনিয়াম স্বামীয়ে এইবাৰ পুনৰ প্ৰধানমন্ত্ৰী মোদীক আক্ৰমণৰ লক্ষ্য কৰি লৈছে।
বিশিষ্ট অৰ্থনীতিবিদ হিচাপেও পৰিচিত স্বামীৰ অভিযোগ যে বিগত ৮বছৰে দেশৰ অৰ্থনীতিৰ পৰা আৰম্ভ কৰি ৰাষ্ট্ৰীয় সুৰক্ষালৈকে সকলোতে মোদী চৰকাৰ ব্যৰ্থ হৈছে।
In 8 years in office we see that Modi has failed to achieve targets of economic growth. On the contrary, growth rate has declined annually since 2016. National security has weakened hugely. Modi inexplicably is clueless about China. There is scope to recover but does he know how?
স্বামীৰ এই প'ষ্টটোত বিভিন্নজনে মন্তব্য কৰিছে। কোনো এগৰাকীয়ে এনে পৰিস্থিতিত তেওঁ মোদীক কি পৰামৰ্শ দিব সেয়া জানিব বিচাৰে।
অৱশ্যে একাংশ বিজেপি অনুৰাগী নাগৰিকৰ দাবী যে এই মুহূৰ্তত প্ৰধানমন্ত্ৰীৰ আসনখনত মোদীতকৈ যোগ্য কোনো নহয়।
ইপিনে, প্ৰায়েই এইদৰে প্ৰধানমন্ত্ৰীৰ বিৰোধিতা কৰি গৈছে বিজেপিৰ জ্যেষ্ঠ নেতা সুব্ৰমনিয়াম স্বামীয়ে। বহুতেই দুবাৰকৈ মোদীৰ মন্ত্ৰীসভাত স্থান নোপোৱাৰ বাবেই স্বামীয়ে এইদৰে মোদী বিৰোধিতা কৰা বুলি ক'বলৈকো এৰা নাই। যোৱা বছৰ দলৰ ৰাষ্ট্ৰীয় কাৰ্যনিৰ্বাহক কমিটিৰ পৰাও বাদ দিয়া হৈছিল স্বামীক।
আনহাতে, বহুতৰেই দাবী যে কাৰণ যিয়েই নহওক, সুব্ৰমনিয়াম স্বামীৰে মুখেৰে কিন্তু প্ৰকৃত কথাখিনিয়েই ওলাইছে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
